Ҭырқәтәыла Атәылахьчара аминистрра: амина иеиԥшыз аобиект ԥаҳжәеит
© Sputnik / Антон ДенисовСтамбул
© Sputnik / Антон Денисов/
Ҭырқәтәылатәи АИХқәа рдыррала амина еиԥшу аобиект азгәаҭан Босфортәи аӡыбжьахала аҭаларҭаҿы.
АҞӘА, хәажәкыра 26 - Sputnik. Ҭырқәтәыла Атәылахьчара аминистрра аҳәамҭа ҟанаҵеит Босфортәи аӡыбжьахала аҭаларҭаҿы ирбаз амина иеиԥшу аобиект ԥжәоуп ҳәа. Абри атәы аҩуеит РИА Новости аусбарҭа адыррақәа шьаҭас иҟаҵаны.
"Аграждантә коммерциатә ӷбаҿы аобиект анырба, уахь оперативла инашьҭын аӡаҵатә хьчара агәыԥ (SAS). Амина иеиԥшыз аобиект SAS акоманда иԥыржәеит", - ҳәа аҳәоит адырраҭараҿы.
АИХқәа ишырҳәо ала, Босфортәи аӡыбжьахала аӷбаныҟәаразы макьаназ иаркуп.
Уаанӡа Урыстәыла АШәМ ишаҳәоз ала, Урыстәыла аоперациа ҷыда иалагазар, Украина 420 мина шьақәнаргылеит абаӷәазақәа Одесса, Очаков, Черноморск, Аладатәи рҭаларҭаҿы. Зҭыԥ иамҵны амшын ихылаз аминақәа аӡыбжьахала Босфор ала Адгьылбжьаратә мшын аҵакыра иҭалоит ҳәа ашәарҭара ыҟоуп. Арегион аҿы иҟоу аӷбақәа зегьы иӡсо аминақәа ыҟоу иҟаму иашьклаԥшларц аҳәара ҟарҵеит Ҭырқәтәыла АММ ҳәа аҩуан абри ашьҭахь агазеҭ Hürriyet.
Ҭырқәтәыла Атәылахьчара аминистрра Амшын еиқәаҿы иӡсо аминақәа рзы аинформациа аганахьала ауснагӡатәқәа аднакылоит ҳәа иҳәеит Ҭырқәтәыла ахада Таиип Ердоган.